da en da nl ca da da da es da sv da da da da da da da da da da sv en da da da nb nb sk sv da da da sv en da en da da en da da en da da fr da da da da da da de da da da it da da da da da da da da da nl da en da da es nl da
12-talslærling med ukrainske rødder får Lærlingeprisen 2022 | DI - Dansk Industri
8.8.2022 14:00:00 CEST | DI - Dansk Industri
Mandag den 8. august kl. 14.00 bliver lærlingen med ukrainske rødder Olena Berkash overrasket med Lærlingeprisen for DI Randers-Norddjurs 2022. Overrækkelsen, som Olena er uvidende om, foregår på hendes uddannelses-virksomhed DermaPharm i Fårup ved Randers. Borgmester i Randers Torben Hansen (S) deltager i overrækkelsen, og pressen er velkommen.
(Nyheden er klausuleret indtil mandag den 8. august kl. 14.00)
Umådelig dygtig og energisk, positiv og inspirerende. Det er nogle af stikordene for lager- og logistikmedarbejder Olena Berkash hos DermaPharm i Fårup ved Randers, som tog sin uddannelse samme sted. Også den del er gået så godt og med topkarakter, at hun nu modtager Lærlingeprisen 2022 for DI Randers-Norddjurs.
Prismodtageren Olena Berkash er 39 år og kommer oprindeligt fra Ukraine. Hun er nu blevet en integreret del af det kollegiale fællesskab på det, som de internt spøgefuldt kalder for ’Farmen’ hos DermaPharm. Olena har gennemført sin uddannelse med bedst mulige resultater og kan pryde sig med en lang række 12-taller senest fra sin svendeprøve. Hun arbejder nu som uddannet lager- og logistikmedarbejder.
Det er gået så godt, at hun – som en ren overraskelse – modtager Lærlingeprisen 2022 for DI Randers-Norddjurs på virksomheden DermaPharm mandag den 8. august kl. 14.
- I alle henseender har hun leveret ekstraordinært gode resultater og nysgerrigt udfordret de eksisterende processer allerede i elevtiden. Samtidig er hun dedikeret og fokuseret og blev som nyansat i 2022 allerede betroet ansvar for drift og processer i vores vare-modtagelse. Trods arbejdsiver og fokus på det bedste resultat har hun altid overskud til spøg med arbejdskammerater eller at hjælpe kollegaen, når der er travlt, siger Peter Bogh Lindgaard.
Formand i DI Randers-Norddjurs Per Hastrup har sammen med resten af bestyrelsen udvalgt prismodtageren blandt en række gode indstillede kandidater. Og han glæder sig over at kunne være med til at overrække prisen.
- Unge talenter som Olena Berkash har vi stærkt brug for både nu og de kommende mange år. Hvis virksomhederne i Kronjylland skal skabe vækst og arbejdspladser, er det helt afgørende, at vi er med til at uddanne så mange dygtige mennesker som overhovedet muligt og især gennem en erhvervsfaglig uddannelse. Og her er Olena Berkash hos DermaPharm en solstrålehistorie, siger Per Hastrup, der også er adm. direktør på Prodan A/S.
Også borgmester Torben Hansen deltager i overrækkelsen af prisen. Han er ganske stolt over, at der ikke blot er dygtige virksomheder i kommunen, men at der også er dygtige lærlinge på nogle af virksomhederne, som udgør en stor inspiration for andre unge.
- Vi er nødt til at holde fokus på, at der er for få unge, der direkte efter grundskolen ser det som en mulighed at tage en erhvervsuddannelse. Så det gælder derfor om at åbne flere unges øjne for, at en erhvervsuddannelse er et godt karrierevalg. Og det er kun et plus, at man kan gøre en god karriere i Danmark med udenlandsk baggrund. Måske det også kan være til inspiration for andre af de ukrainere, vi for tiden har i landet, siger Randers Kommunes borgmester Torben Hansen.
Er en dansk hudplejevirksomhed, der har eksisteret i mere end 40 år, er innovativ markedsleder inden for mild, miljøvenlig hudpleje i Skandinavien og har vundet flere priser for deres certificerede hudplejeprodukter.
NB!!!! Husk at Olena Berkash ikke på forhånd ved, at hun kommer til at modtage prisen, men bliver overrasket på selve dagen, hvor virksomheden under andet påskud sikrer sig, at hun er på arbejde.
Pressen er velkommen til prisoverrækkelsen:
Mandag den 8. august 2022 kl. 14
Fakta om LærlingePrisen 2022
På tværs af hele landet findes lærlinge og elever, der har udmærket sig fagligt eller socialt hos den virksomhed, hvor de er i praktik. Det kan være lærlinge og elever, der tager et ekstra ansvar, når der er tryk på i dagligdagen, eller som bidrager til at skabe et godt socialt sammenhold på virksomheden. Med LærlingePrisen kan virksomheden give en god medarbejder et ekstra skulderklap.
Prisen uddeles årligt på enten regionalforeningens erhvervstræf eller på virksomheden. Alle DI-medlemsvirksomheder kan indstille en lærling eller elev fra deres virksomhed.
Regionalforeningskonsulent i DI Randers-Norddjurs, Gordon Trier Holm, på tlf.: 2949 4606 og mail: gth@di.dk
Pressekoordinator i DI, Lars Bøgeskov, på tlf. 2236 3138 og mail: larb@di.dk
Logistikchef Allan Kousted, DermaPharm A/S, Tlf: 88423248/25647435, mail: aks@dermapharm.dk
Formand Per Hastrup, Adm. direktør på Prodan A/S på mobil: 4016 8332 og mail: pha@prodan.dk
Information om DI - Dansk Industri
DI - Dansk Industri
H. C. Andersens Boulevard 18
Vi arbejder for et åbent og velstående samfund i vækst og balance. Med det udgangspunkt skal Danmark være verdens mest attraktive land for virksomheder at arbejde i og ud fra. Når virksomheder i Danmark vinder, vinder hele Danmark.
DI hjælper hver dag virksomheder i Danmark med at vinde. Vi hjælper på udenlandske markeder, ved politiske forbedringer og med service og kompetencer, der øger konkurrenceevnen i hver enkelt medlemsvirksomhed.
Følg pressemeddelelser fra DI - Dansk Industri
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI - Dansk Industri
DI om 2030-plan: Uambitiøst at reservere hele råderummet til en større offentlig sektor30.9.2022 09:04:08 CEST | Pressemeddelelse
Regeringens 2030-plan vil reservere det sparsomme råderum på at udvide den offentlige sektor, og selvom regeringen også tager skridt i retning af at udvide råderummet og beskæftigelsen, er det slet ikke nok, lyder det fra Dansk Industri
Kamstrup scorer DI Prisen 202227.9.2022 18:26:02 CEST | Pressemeddelelse
På DIs Topmøde i Royal Arena i København blev DI Prisen i eftermiddag overrakt af H.K.H. Kronprinsessen til Kamstrup A/S. Skanderborg-virksomheden vinder på en unik overvågningsløsning til vandledninger i jorden, der sparer energi og vand.
DI: Her er vejen til 100 pct. grøn energi i 203027.9.2022 14:15:00 CEST | Pressemeddelelse
Danmark og resten af verden oplever den værste energikrise i nyere tid. Løsningen findes i den grønne omstilling, og derfor kommer DI med 26 initiativer til, hvordan vi kan bruge vores energi mere effektivt, løsrive os fra naturgas allerede i 2027 og få 100 pct. grøn energi i 2030.
DI: Virksomheder i fuld gang med grøn omstilling mangler lige nu 10.000 medarbejdere27.9.2022 13:47:34 CEST | Pressemeddelelse
Krisen har fået mange virksomheder til at sætte ekstra skub på den grønne omstilling, men trods krig og inflation kæmper de stadig med at få den nødvendige arbejdskraft, viser en ny analyse fra Dansk Industri
Nye ansigter i DI’s hovedbestyrelse og forretningsudvalg27.9.2022 12:28:14 CEST | Pressemeddelelse
Landets største erhvervsorganisation Dansk Industri har holdt ordinær generalforsamling tirsdag, og i den forbindelse er der sammensat en ny hovedbestyrelse. Efterfølgende konstituerede hovedbestyrelsen sig med et nyt forretningsudvalg. Dermed er DI’s valgte ledelse for 2022/23 på plads.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022